מאדג' סינקלייר

מאדג' דוריתה סינקלייר (באנגלית: Madge Dorita Sinclair;‏ 28 באפריל 1938 – ‏20 בדצמבר 1995) הייתה שחקנית ג'מייקנית, הידועה בשל תפקידיה ב"מגלה את אמריקה" (1988), "טראפר ג'ון, MD" ‏(1980-1986), וכן במיני-הסדרה של ABC, "שורשים" (1977). סינקלייר גם דיבבה את הדמות של סראבי, אשתו של מופאסה ואמו של סימבה, בסרט "מלך האריות". סינקלייר זכתה בפרס אמי לבידור בפריים טיים לשחקנית המשנה הטובה ביותר בסדרת דרמה על תפקידה בתור הקיסרית ג'וזפין ב-Gabriel's Fire ב-1991. מאדג' דוריתה וולטרס נולדה בקינגסטון, ג'מייקה להרברט וג'מיימה וולטרס. לאחר סיום לימודיה, סינקלייר עבדה בתור מורה בג'מייקה עד 1966 אז עזבה לניו יורק כדי לפתח קריירה במשחק. היא התחילה את דרכה כשחקנית בפסטיבל שייקספיר בניו יורק ובתיאטרון ג'וסף פאפ. על תפקידה בתור בל במיני-הסדרה "שורשים", סינקלייר הייתה מועמדת לפרס אמי. ב-1978, שיחקה את תפקיד Widow Woman בסרט Convoy, וגם כיכבה בסיטקום קצר-הימים Grandpa Goes to Washington. ב-1980 לוהקה לתפקיד קבוע בתור האחות ארנסטין שופ בסדרת הטלוויזיה "טראפר ג'ון, MD" (אנ') לצד פרנל רוברטס (אנ'). בשש השנים שגילמה תפקיד זה, היא קיבלה שלוש מועמדויות לפרס אמי, ומבקר הטלוויזיה דונלד בוגל שיבח אותה על "שמירה על שלווה וביטחון, לא משנה מה הוטל עליה בתסריט". ב-1988, סינקלייר גילמה את תפקיד המלכה אאוליאון לצד ג'יימס ארל ג'ונס בתור המלך ג'אפה ג'ופר בקומדיה של אדי מרפי, "מגלה את אמריקה", אשר גם איחד אותה עם בעלה-על-המסך מ"שורשים" ג'ון איימוס. מאוחר יותר, סינקלייר וג'ונס שוב גילמו יחד מלך ומלכה בתפקידים של סראבי ומופאסה, הוריו של סימבה, בסטר שובר הקופות של דיסני "מלך האריות" (1994). הסרט, שהפך לאחד הנמכרים ביותר בהיטוריה בווידאו, גם היה סרטה האחרון. השניים גם שיתפו פעולה בסדרת הטלוויזיה "Gabriel's Fire", אשר זיכה את סינקלייר בפרס אמי ב-1991 לשחקנית המשנה הטובה ביותר בסדרת דרמה. סינקלייר שיחקה את התפקיד של לאלי במיני-סדרה משנת 1991 "The Orchid House" (מבוסס על ספרה של פיליס שאנד אלפרי באותו השם), בבימויו של הוראס אובה, וגם זכתה לשבחי המבקרים על תפקיד המשנה בסרט הטלוויזיה משנת 1992 Jonathan: The Boy Nobody Wanted עם ג'ו בת' ויליאמס. ב-1993, סינקלייר הגיעה ללונדון כדי להופיע במחזה The Lion, מאת מייקל אבנסטס, בבימויו של הוראס אובה. בשנת 1994, היא שיחקה תפקיד משנה בסיטקום של ABC, ‏Me and the Boys, שבו כיכב סטיב הארווי. בשל תפקידה הקצר בתור המפקדת של USS Saratoga בסרט "מסע בין כוכבים 4: השיבה הביתה", סינקלייר מוכרת בתור האישה הראשונה לשמש כמפקדת בספינת הצי ב"מסע בין כוכבים". (ג'ואן לינוויל הופיעה כמפקדת בצי הרומולני 18 שנים קודם לכן.) שנים מאוחר יותר, סינקלייר גילמה את תפקיד אמו של ג'ורדי לה פורג', מפקד ספינת החלל Hera, ב"מסע בין כוכבים: הדור הבא". התפקיד האחרון שלה היה בסיטקום "Dream On" רק חודש לפני מותה. סינקלייר הייתה נשואה לרויסטון סינקלייר, שוטר ג'מייקני, מ-1956 עד 1969, והיו להם יחד שני בנים. ב-1982, סינקלייר נישאה לשחקן דין קומפטון, והם היו נשואים עד למותה. סינקלייר נפטרה ב-20 בדצמבר 1995 לאחר התמודדות בת 13 שנים עם לוקמיה. גופתה נשרפה והאפר שלה פוזר בעיר הולדתה בג'מייקה. Bogle, Donald (2001). Primetime Blues: African Americans on Network Television (First ed.). New York: Farrar, Straus and Giroux. ISBN 0-374-23720-4. מדיה וקבצים בנושא מאדג' סינקלייר בוויקישיתוף מאדג' סינקלייר, במסד הנתונים הקולנועיים IMDb (באנגלית) מאדג' סינקלייר, באתר AllMovie (באנגלית) מאדג' סינקלייר, באתר Rotten Tomatoes (באנגלית) מאדג' סינקלייר, במסד הנתונים הקולנועיים KinoPoisk (ברוסית) מאדג' סינקלייר באתר Rotten Tomatoes מאדג' סינקלייר באתר Emmys.com מאדג' סינקלייר במסד הנתונים אוף ברודוויי מאדג' סינקלייר במסד הנתונים TCM מאדג' סינקלייר באתר Find a Grave Obituary in The New York Times, 23 December 1995 Madge Sinclair obituary, Independent, January 3, 1996 מאדג' סינקלייר, באתר "Find a Grave" (באנגלית) Obituary - Madge Sinclair| The Independent Stephen Bourne, "Obituary: Madge Sinclair", The Independent, 3 January 1996.